Játszott az 1998-as világbajnokságon Franciaországban. Egyik legfontosabb mérkőzése a vb nyolcaddöntőjében volt Jugoszlávia ellen. Ő szerezte a győztes gólt a mérkőzés legutolsó percében, így a holland válogatott továbbjutott a negyeddöntőbe. Davids a torna végén bekerült a vb All Star csapatába. Játszott továbbá a 2000-es és a 2004-es Európa-bajnokságon is. Áldozatul esett Marco van Basten radikális fiatalítási politikájának, amit a válogatottban folytatott. 2005-től egyre kevesebb játéklehetőséget kapott, majd érthetetlen módon, az akkor még jó formában lévő Davidsot van Basten nem nevezte a 2006-os Világbajnokságra utazó keretbe. Davids viszonya ez időben romlott meg edzőjével, aki miatt később az Ajaxot is otthagyta.